als_Latn dik_Latn tur_Latn
Lushnje, Basha: Do të sekuestrojmë pasurinë e paligjshme të qeveritarëve
- 2526 Lexime
- (20:10 , 24/02/2015)
- 10 Komente
LUSHNJE- Kryetari i Partisë Demokratike, Lulzim Basha u takua sot në mbrëmje me strukturat e Partisë Demokratike të Lushnjes. Basha u shpreh para demokratëve lushnjarë se Partia Demokratike po ringrihet duke kërkuar vlerat dhe njerëzit e vlerave.
“Ky është një sistem i cili mund dhe duhet të funksionojë vetëm në bazë të vlerave më të mira të qytetarisë dhe është në antagonizëm të plotë, deri në armiqësi, me sistemin e antivlerave që ka ngritur kundërshtari. Me sistemin e diplomave falco, e diplomave të blera, me sistemin e dallkaukëve, të sekserëve e deri të kriminelëve të emëruar në administratë dhe të veshur me pushtet”, tha Basha.
Kryetari i Partisë Demokratike pohoi se një vit e gjysëm pas ardhjes në pushtet të dyshes Rama-Meta, vendi është katandisur me rend të shthurur, me kriminalitet që hedh valle dhe godet ditë për ditë shtëpitë, pronat dhe jetën e qytetarve.
“Po të shohim statistikat , po të pyesim njerëzit në lagjet e qytetit, komunat dhe jo vetëm këtu por nga Saranda, në Lezhë, në Shkodër, nga Korça në Durrës numri i vjedhjeve është rritur frikshëm. Vidhen banesa, vidhen automjete, nëpër komuna vidhet gjë e gjallë, vidhen orenditë, grabitje me apo pa armë, me apo pa maska. Kësaj i shtohet edhe krimi i organizuar, i cili çdo javë godet o me grabitje, o me tritol, ose bëhet shkak për lajme tashmë jo vetëm shqiptare por ballkanike dhe europiane të trafikut të drogës”, deklaroi Basha.
Ai shtoi se nga ana tjetër kemi një polici e cila në rastin më të mirë është e paaftë të luftojë krimin, apo me një polici e cila barbarisht keqtrajton qytetarët se i grricën makinën bashibozukut, sigurimit të shtetit.
Kjo nuk është lajthitje, tha Basha, kjo nuk është politikë e gabuar. Kjo është bashkjetesë me krimin. Kjo ndodh jo se ka neglizhencë por se ka ortakëri me krimin. Dhe siç është ajo shprehja jonë shqiptare jep 5 lekë të futesh në valle dhe jep 50 dhe nuk del dot, as me 500 dhe as me 5 mijë. Nuk del dot nga vallja Edi Rama, nuk del dot nga vallja Saimir Tahiri, nuk del dot nga vallja Ilir Meta. Valle e vështirë kjo. E hedhin mjeshtrat këtë valle. E hedh Hakmarrja, e hedh Aldo Bare nga qelitë. Këta janë ortakët e tyre. Dhe gjynahet më pas janë në kurris të shqiptarëve, janë në kurriz të lushnjarëve, janë në kurriz të papunëve, sipërmarrësve, fermerëve, më të pamundurve të cilët vuajnë ditë për ditë me mungesën e rendit dhe sigurisë, të cilët janë në terror të tritolit dhe bandave që bëjnë luftë të hapur me njëri tjetrin se për policinë nuk pyesin më.
Basha tha se detyra e demokratëve është të qnëdrojnë pranë qytetarëve dhe shqetësimeve të tyre në kushtet kur ata janë braksitur në cdo drejtim nga qeveria. Nuk ka detyrë më të rëndësishme sot se sa të rrijmë afër qytetarit, evidentoi Basha.
“Ne nuk i braktisim njerëzit, dhe nuk mund ti braktisim njerëzit. Kemi detyrën dhe detyrimin të jemi shpresa e tyre. Tu japim shpresë dhe tu japim forcë. E keqja nuk mund të mbijetojë. Ne do të përballemi me të keqen siç jemi përballur gjithmonë”, u shpreh Basha.
Kreu i opozitës tha gjithashtu se Partia Demokratike do të kompensojë qytetarët për çdo ndërtim të prishur në kundërshtim me ligjin, si dhe do të sekuestrojë pasuritë e paligjshme të qeveritarëve.
(ma.ar/BalkanWeb)
Komente ( 10 )
-
Pasurite e Lulit sales etj di hetojne shoket e palloshit qe jane ne pushtet.NUk kane nxjerre asnje fakt te vetem vetem shpifje per tru tharet qe kerkojne dite per dite arrestimin e opozites vetem sepse ajo pa frike po dwnoncon cdo dite krimet e morrave te kuq
-
Z Basha per ju kam respekt te vecante, realisht, por nje pyetje kam: Ishit 8 vjet ne pushtet, perse
1. nuk i sekuestruat pasurite e pajustifikuara te politikave?
2. Pse nuk i hapet dosjet?
3. Pse nuk u sollet dritat shqiptareve?
4. Pse kane 25 vjet shqipetaret pa uje?
5. Perse i late shqiptaret te mos paguajne dritat dhe ujin dhe tani ju bie vilania?
6. Pse nuk sollet uje as ne spitale?
7. Pse nuk e rregulluat pak te pakten shendetesine?
8. Perse ..ka shume. Prandaj nuk ju besojne njerezit sot.
-
Ashtu bravo. Filloje nga vetja Lul, se te ndjekin te tjeret.
-
Nuk e di se si do te besh per ate vjedhjen e ruges se kombit ishin 220 milione Euro ne nje dore Po per pasurine e Xenit dhe te motres se tij apo keta jane njerezit e tu harove Behu edhe ti njehere kryeminister se me ate baba qe ke ti mund ti provosh te gjitha detyrat Mos haro te maresh dhendrin e Berishes Minister
-
O zurrat pse nuk fillon nga vetja te pafytyre
-
Hum hum hum
-
Vetem sekuestro e pronave te Sales rrezik do disa vjet. Jane pa numer
-
Po zoti kryetar i opozites keshtu thate ne 2004 kur ishit ne opozit… keshtu than keta ne 2012 kur ishin ne opozit… krshtu thoni ju prap sot… Me kaq shum te arestuar per korrupsion na keni len pa politikan… lironi ca nga burgu….
-
ky nga kamarier u be mld , i shkreti e ka per te varfrit se kta paskan prona te paligjshme.
-
premtimet e bashes ngjane me premtimet e rames para se te fitonte zgjedhjet. lavdi bashizem-edvinizmit. lavdi popullit hajdar e gomar qe ne zgjedhje ha bar.rrofte e qofte udheheqesi jone i perhershem
.meso pak nga ramA
-
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk lus_Latn unk als_Latn unk als_Latn unk als_Latn unk als_Latn als_Latn unk